SET ปิดบวก 10 จุด รับวัคซีน “โควิด-19” คืบ-ลุ้นรัฐบาลเคาะแผนกระตุ้นเศรษฐกิจ
SET ปิดบวก 10 จุด รับวัคซีน "โควิด-19" คืบ-ลุ้นรัฐบาลเคาะแผนกระตุ้นเศรษฐกิจ โดยดัชนีปิดตลาดวันนี้ ที่ระดับ 1,346.69 จุด บวก 9.85 จุด หรือ 0.74% มูลค่าการซื้อขาย 7.78 หมื่นล้านบาท
13 ส.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,346.69 จุด บวก 9.85 จุด หรือ 0.74% มูลค่าการซื้อขาย 7.78 หมื่นล้านบาท
10 หุ้นดันดัชนีวันนี้

ด้าน นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบี (ประเทศไทย) เปิดเผยว่า ตลาดหุ้นไทยวันนี้ปรับตัวขึ้นได้ตามตลาดหุ้นในภูมิภาคเอเชียที่เคลื่อนไหวในแดนบวกกัน จากความเชื่อมั่นในเรื่องวัคซีนต้านไวรัสโควิด-19 ที่มีโอกาสที่จะทำได้จริง และเกิดขึ้นได้เร็วกว่าที่ตลาดคาดไว้ ทำให้สินทรัพย์ปลอดภัยถูกขายออกมาแล้วโยกเงินกลับเข้ามาลงทุนในตลาดหุ้น ซึ่งตลาดหุ้นไทยก็รับอานิสงส์ตรงนี้ไปด้วย
นอกจากนี้ ภาครัฐฯมีแผนที่จะผ่อนคลายการท่องเที่ยว พร้อมกับมีแผนการฟื้นฟู ซึ่งทำให้ไปช่วยหนุนการฟื้นตัวเศรษฐกิจไทยไปด้วย ส่งผลให้หุ้นจำพวก Commodity และหุ้นที่เกี่ยวกับการท่องเที่ยว ปรับตัวขึ้นมาหนุนตลาดฯในวันนี้ อย่างไรก็ดี การประกาศผลประกอบการของบริษัทจดทะเบียนทำให้ตลาดผันผวนบ้าง ทั้งที่ออกมาดี และออกมาไม่ดี ต่างก็เผชิญกับ Sell on fact ในระหว่างทาง
สำหรับแนวโน้มการลงทุนในวันพรุ่งนี้ (14 ส.ค.) นายมงคล กล่าวว่า ตลาดฯมีโอกาสที่จะผันผวนได้ หลังจากที่ตลาดรับรู้เรื่องวัคซีนต้านโควิดมาแล้ว 2 วัน และพรุ่งนี้ก็เป็นวันทำการสุดท้ายของสัปดาห์นี้ด้วย รวมถึงยังมีเรื่องการเจรจาการค้าระหว่างสหรัฐฯและจีน ที่จะต้องติดตามในวันที่ 15 ส.ค.นี้ และยังต้องติดตามการทยอยประกาศผลประกอบการต่อไป รวมถึงติดตามความคืบหน้าของวัคซีนต้านไวรัสโควิด-19 อีกทั้งให้ติดตามนโยบายของรัฐบาลด้วย พร้อมให้กรอบการแกว่งไว้ที่ 1,340-1,360 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
KBANK  มูลค่าการซื้อขาย  4,906.61 ล้านบาท  ปิดที่  91.50 บาท  เพิ่มชึ้น  6.25 บาท
AOT    มูลค่าการซื้อขาย  3,855.37 ล้านบาท  ปิดที่  56.25 บาท  เพิ่มขึ้น  3.00 บาท
BBL    มูลค่าการซื้อขาย  3,136.06 ล้านบาท  ปิดที่ 109.50 บาท  เพิ่มขึ้น  5.50 บาท
KCE    มูลค่าการซื้อขาย  2,543.49 ล้านบาท  ปิดที่  30.00 บาท  เพิ่มขึ้น  2.00 บาท
STGT   มูลค่าการซื้อขาย  2,518.49 ล้านบาท  ปิดที่  78.25 บาท  ลดลง   7.50 บาท
 
ตลาดหุ้นเอเชีย
